Barchent

Barchent ehk fustian on hiliskeskajast 19. sajandini Lääne-Euroopas kasutusel olnud tugev ja raske linasest ja puuvillasest kiust kootud segakangasP. Kulczycki. The history of cotton. A tale of trade, politics and industry. - SANVT GmbH. April 4, 2022 linase lõime ja puuvillase koega, iseloomulikult mitme koelõngade komplektiga.K. Simon-Muscheid. Barchent. - Historisches Lexikon Schweiz (HLS)

Selles artiklis käsitletakse barchenti/fustiani tema ajaloolises tähenduses.

 Omadused 
Barchenti lõim on linane ja kude puuvillane, kusjuures kude kooti kolme-nelja niiega toimses siduses; see tehnoloogia kasvas välja linase kanga kudumise tehnikast. Kangas oli mitme koelõngakomplekti ja tiheda koe tõttu raske ja jäik, ent pehmem kui linane ja kergemini värvitav.

 Sõnavara 
Keskaegsetes saksakeelsetes allikates tähistab sõna barchent kitsalt teatud linase lõime ja puuvillase koega rasket kangast. Hilisemal ajal on sellega hakatud tähistama puuvillkangaid, mis võivad olla karvastatud pinnagaBarchent. - DWDS – Digitales Wörterbuch der deutschen Sprache (parhhttps://arhiiv.eki.ee/dict/ekss/index.cgi?Q=parh).

Ingliskeelses ruumis tähistas sõna fustian hiliskeskajal samuti linase lõime ja puuvillase koega segakangast, kuid juba 14. sajandil võis see tähistada kas puuvillast tekstiilifustian. Encyclopedia Britannica, jämedat villase-linase segakangast või villast kangast. Ka neid tekstiile iseloomustab karvastus, mis keskajal oli madal ja sile ning hilisema aja kangastel võis olla sooneline nagu velvet, mitme komplekti koelõngadega, mis järeltöötluses lõigati.

 Ajaloost 
Tekstiil pärines Lähis-Idast (lähtenimetus barrakan käis siiski kaameli- või lambavillase kanga või avara sirgelõikelise meeste riietuseseme kohta). Alates 12. ja 13. sajandist hakati Itaalias töötlema Lähis-Idast pärit puuvilla. 13. sajandil jõudsid Lääne- ja Põhja-Euroopasse esimesed segakangad, mida nimetati fustagni. Alpidest põhja pool algas barchenti tootmine umbes 14.-15. sajandi vahetusel. See sõltus puuvilla kättesaadavusest, mis oli palju kallim kui lina. Saksamaal kooti barchenti Euroopa turu jaoks eelkõige Ravensburgis, Biberachis, Regensburgis, Ulmis ja Augsburgis.

Barchent (Parchat, Schürlitz, Sardoch) oli linasest kangast elastsem ja kergem, samuti kergemini värvitav tänu puuvillasisaldusele, mis soodustas selle segakoes kanga võidukäiku linase kõrval ja asemel. Barchenti toodeti erineva kvaliteediga ja kasutati pleegitatud, värvitud või värvimata rõivaste, laua- ja voodipesu jaoks või voodrina. 16. ja 17. sajandil pakuti laskevõistlustel auhinnaks ka barchenti tükke. Eriti kvaliteetseks peeti Augsburgis ja Milanos kootud barchenti.

18. sajandil oli raske barchent uuemate kangaste kõrval kaotanud oma tähtsuse ja oli vaid üks segakangas arvukate teiste seas; mainitud on selle tootmist Sankt Gallenis 1721. aasta paiku ja 18. sajandi keskpaigas. Barchent'i kudumine hääbus 19. sajandi lõpus, kui alusrõivaste, voodrite ja katterõivaste jaoks hakati kasutama rohkem hõreda koega puuvillaseid ja poolvillaseid kangaid. Esimese maailmasõja ajal kasutati seda materjali siiski Saksa sõjaväes ja Saksa mereväes jalarättide jaoks sokkide asemel, sest see sobis hästi kõrgetesse saabastesse, oli kergesti pestav ja kuivas kiiresti. Tänapäeval on see materjal väga harv.

Barchenti mainitakse Viljandi kangakaupluse reklaamis veel näiteks 1892. ja 1894. aastalOlewik, 27. aprill 1892Olewik, 8. november 1894, kuid pole selge, millist kangast sõna täpselt tähistab.

 Näited 
Fustianist on õmmeldud üks väheseid teadaolevaid tänapäevani säilinud 16. sajandist pärinevaid koonilisi aluspihikuid (pair of bodies), nn effigy corset Elizabeth I suririiete hulgastD. Leed. The Effigy Corset: A New Look at Elizabethan Corsetry. - elizabethancostume.net.

2022. aastal esitleti Nottinghamis Wollaton Hallis avalikkusele Willoughby perekonnale kuuluvaid Elizabeth I ajast pärinevaid rõivadetaile, mille hulgas oli üks jäigast fustianist õmmeldud toestatud alusvarrukas (farthingale sleeve)By D. Davies-Evitt. Experts stunned by 'extremely rare' piece of clothing made by Queen Elizabeth I. - Tatler, 31 October 2022.

 Vaata ka 
 Bumasee
 Flanell

 Viited 

 Välislingid 
 K. Simon-Muscheid. Barchent. - Historisches Lexikon Schweiz (HLS)

Kategooria:Tekstiilid